CELEX: 62018TN0602
Language: el
Date: 2018-10-05 00:00:00
Title: Υπόθεση T-602/18: Προσφυγή της 5ης Οκτωβρίου 2018 — Ayuntamiento de Enguera κατά Επιτροπής

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/60
            
         
      Προσφυγή της 5ης Οκτωβρίου 2018 — Ayuntamiento de Enguera κατά Επιτροπής
      (Υπόθεση T-602/18)
      (2018/C 436/84)
      Γλώσσα διαδικασίας: η ισπανική
      
         Διάδικοι
      
      
         Προσφεύγων: Ayuntamiento de Enguera [Δήμος Enguera] (Enguera, Ισπανία) (εκπρόσωποι: J. Palau Navarro, J. Ortiz Ballester και V. Soriano i Piqueras, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  Να ακυρώσει την από 26 Ιουλίου 2018 απόφαση του προϊσταμένου της μονάδας «ENV.D.4 — Life Programme» της Διεύθυνσης «D Capital Natural» της Γενικής Διεύθυνσης Περιβάλλοντος της Ευρωπαϊκής Επιτροπής, την οποία εξέδωσε στην υπόθεση «LIFE 10 ENV/ES/000458 — ECOGLAUCA ÉRGON — Confirmation of recovery order».
               
            
         Λόγοι και κύρια επιχειρήματα
      
      Προς στήριξη της προσφυγής, ο προσφεύγων προβάλλει πέντε λόγους.
      
                  1.
               
               
                  Πρώτος λόγος, που αντλείται από παράβαση του άρθρου 296 ΣΛΕΕ, καθόσον η προσβαλλόμενη απόφαση στερείται παντελώς αιτιολογίας.
               
            
                  2.
               
               
                  Δεύτερος λόγος, που αντλείται από ανακρίβεια της αιτιολογίας, σε περίπτωση που γίνει δεκτή η ύπαρξη έμμεσης αιτιολογίας.
               
            
                  3.
               
               
                  Τρίτος λόγος, που αντλείται από προσβολή του προβλεπόμενου στο άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης δικαιώματος χρηστής διοικήσεως, στο μέτρο που:
                  
                              —
                           
                           
                              Προσεβλήθη το δικαίωμα κάθε προσώπου σε προηγούμενη ακρόαση πριν να ληφθεί ατομικό μέτρο εις βάρος του. Ειδικότερα, εν προκειμένω, τα υπομνήματα του προσφεύγοντος ουδόλως ελήφθησαν υπόψη και αυτός δεν εκλήθη να αναπτύξει τις θέσεις του πριν από την έκδοση της τελικής αποφάσεως·
                           
                        
                              —
                           
                           
                              Δεν έγιναν δεκτά τα αιτήματα του προσφεύγοντος να του παρασχεθεί πρόσβαση σε ολόκληρο τον φάκελο·
                           
                        
                              —
                           
                           
                              Ενώ ο προσφεύγων απευθυνόταν πάντοτε στην καθής χρησιμοποιώντας την ισπανική γλώσσα, η Επιτροπή εξέδωσε όλες τις ανακοινώσεις και αποφάσεις της στην αγγλική γλώσσα.
                           
                        
            
                  4.
               
               
                  Τέταρτος λόγος, που αντλείται από παραβίαση της απαγορεύσεως αυθαίρετης συμπεριφοράς των δημόσιων αρχών, στο μέτρο που η προσβαλλόμενη απόφαση δεν εφαρμόζει τους κατάλληλους κανόνες ή επιστημονικά κριτήρια, αλλά βασίζεται απλώς στην υποκειμενική προσέγγισή της, μειώνοντας ή ακυρώνοντας οποιαδήποτε οικονομική συμμετοχή της Ένωσης σε σχέδιο που εγκρίθηκε χωρίς δικαιολόγηση.
               
            
                  5.
               
               
                  Πέμπτος λόγος, που αντλείται από παραβίαση της αρχής της δικαιολογημένης εμπιστοσύνης, στο μέτρο που η Επιτροπή εξέδωσε την απόφασή της κατά παρέκκλιση από τις δικές της προγενέστερες πράξεις, στις οποίες επιβεβαίωνε πλήρως ότι συμφωνούσε με τις ενέργειες του προσφεύγοντος, οπότε ο προσφεύγων κατέστη, κατά τρόπο αιφνίδιο και ακατανόητο, αποδέκτης αποφάσεως την οποία δεν μπορούσε να αναμένει με βάση την προηγούμενη συμπεριφορά της Επιτροπής.